Brand woed in GrahamstadDie brand langs die N2 naby die Setlaars-monument. Foto: ANA Garth Sampson, woordvoerder van die Suid-Afrikaanse Weerdiens (SAWD) in Port Elizabeth, het gesê volgens satellietbeelde woed die brand in die suidwestelike deel van die stad en is dit sowat 15km breed. Volgens Sampson is die brandgevaar indeks nie in die gevaarlike kategorie nie, maar ŉ droë noordwestelike bergwind vuur wat die brand aan. Sampson het gesê inwoners in die betrokke area moet die nodige voorsorgmaatreëls tref. Volgens ŉ ooggetuie is die brand naby die Setlaars-monument en word Bergweg geraak.